Den Vest-Sjællandske Avis, 1826-05-06
Øerne Cubas og Portoricos Tilstand, er af stor Vigtighed og have en stor Jndflydelse paa de forenede Staters nærværende Jnterresse og tilkommende Udsigter. Den her vedlagte Correspondence vil udvise hvor alvorligt den beskiæftiger Regieringens Opmærksomhed. Et Angreb paa disse Øer af Mexicos og Columbiens forenede Stridskræfter, hører til de Gienstande, som skulle bringes til Modenhed paa Kongressen i Panama. De voldsomme Giæringer, som disse Øer, ved den særegne Sammensætnig af deres Befolkning, ville være udsatte. for ved et saadant Angreb og den Fare, som kunde opstaae deraf, at de tilsidst kunde falde i en anden Europæisk Magt Hænder end Spanien tillade os ikke med Ligegyldighed at betragte de Følger, hvortil Kongressen i Panama kunde lede. Det er unødvendigt at sige meere derom end at vore Bestræbelser skulle gaae ud paa at vedligeholde Tingenes nærværende Tilstand, Øernes Roelighed og Jndvaanernes Fred og Sikkerhed. – Endelig tilbyder ogsaa Kongressen i Panama en passende Leilighed til indstændig at anbefale alle de nye sydlige Nationer Religionsfriehedens retfærdige og liberale Grundsætninger med Hensyn til at forskaffe de af vore Medborgere, som opholde sig i hiine den uvurdeerlige Frihed at tilbede deres Skaber saaledes som deres Samvittighed udkræver det; dette Privilegium er erhvervet ved Tractaterne med Columbien og Middelamerika, men skal endnu erhverves af Mexico. Forhandlingerne paa Congressen ville forresten blive af en diplomatisk og ikke af en lovgivende Natur og ingen Forpligtelse kan indgaaes, uden den først bliver sanctioneret af vedkommende Staters repræsentative Corps. Congressen maae med større Føie betragtes som en deliberende Forsamling, og da den ikke foreskriver noget, saa er det ikke heller nødvendigt saa nøie at opgive alle Qvæstioner, som skulle komme under Forhandling. Er den hele Forholdsregel nye og uden Exempel, saa ere de Staters Stilling, som skulle deeltage deri det ogsaa, og saaledes beskaffen at de trænge til en indbyrdes Ombytning af Jdeer. (Ved at læse dette vigtige Budskab, som indeholder en Grundvold for tilkommende Seklers Politik og Folkeret, kan man ikke andet end lægge de anførte Ord af Præsidenten paa Hjertet: at ved Forbindelsen imellem Nationer udretter Maadehold. maaske meere end Talent, Forstaaer man her under Talent, den ophøiede Aandskraft forbundet med Energie i Characteren, hvormeget maae man ikke i dette Tilfælde føle Sandheden af disse Ord hvilket Maadehold i dette Budskab, og hvorlangt mere vil der ikke blive udrettet ved dette Maadehold, end dersom de Forenede Stater vilde med Energie sætte sig i Spidsen af denne Forening af Stater. Hvad vil Kongressen i Panama ikke kunne udrette naar alle Staterne ville gaae til Værk med denne Maadehold og denne Sindighed, og ingen mis gunstig Dæmon formaaer at bringe Uenighed ind i deres Forsamling. Saalænge Staterne ere endnu svage, ville de gaae deliberative og tilraadende tilværks ved Udviklingen af disse Folkerettens Principer og kun antage Bestemmelserne at være gieldende imellem sig indbyrdes; men naar de i Tiden blive store og mægtige, med hvilken imponerende Auctoritet ville de da ikke gjøre disse Maximer gieldende. - Store Canning, Du hvis Blikke vaage saa omhyggelige over Østens Anliggender i Asien og Europa og over dit eget Fædrenelands vanskelige udvortes Forhold, hvilke nye Forurveligelser vil ikke dito triotiske Hjerter føle ved disse nye politiske Maximers Udvikling og ved den mægtige Gang, som Amerikas Uafhængighed tager - Gamle England raaber man fra Nyeyork, du vil være paa din Post men vil du kunne modstaae Tidens fremrullende Hjul og Tidsomstændighedernes Overmagt, som Du allerede i saamange Henseender har maattet give efter for. Man føler ogsaa Sagens Vigtighed i England. Bladet Coureren siger, at sielden er et Statsdocument af større Vigtighed blevet forelagt Publicum, end dette Præsidentens Budskab. Ogsaa den store Bolivar erkiender den Sandhed som den store Napoleon oversaae: at man ofte i de politiske Forhandlinger udretter mere ved Maadehold end ved Talent og han skal have fattet den Beslutning, at ville vende tilbage til den private Stand, saasnart Kongressen i Panama er opløst. Han har skrevet til een af sine Venner: at den Amerikanske Verden vil blive stoltere af at han efterlader den et uplettet Sværd, end et ved Erobringer vanæret Scepter. Columbien bereder sig til at udføre sine bekjendte. Planer, den forstærker sin Marine overordentlig, og med store Omkostninger, saaledes ankom i Februar til Chartagena en Fregat paa 64 Kanoner, som er bygget i Nyeyork; Magen til den forventes med det første. Skibet Ceres paa 20 Kanoner, ligger i Havnen, udrustet og bemandet; foruden de 3 i Sverrig kjøbte Krigskibe og Skibet Protector, som skal være kjøbt i England. Man kan derfor ikke undre sig over at Republiken vil optage et nyt Laan paa 20 Millioner Dollars; men ogsaa de Nordam ricanske Stater ville gjøre et Laan af 39 Millioner Dollars til lavere Renter, for at inddrage deres Obligationer til 6 Procento. Naar man har læst den Nordamericanske Præsidents Budskab saa begriber man det ret godt hvorfor Congressen i Mexico har vægret sig for at ratificere Tractaten med England; hvori denne Stat forbeholder sig Ret til i Tvistigheder at visitere neutrale Nationers Handelskibe; dog skal nu Kongressen have givet efter paa enkelte Udtryk nær i Tractaten som den ønsker forandret. Republikens Tilstand er blomstrende, Jndtægterne i Fjor ere udfaldne 1 Million høiere end Overslaget; Toldafgivten skulle reduceres 34 Procent. J Republikens Møntværkstæder bleve i Fjor møntede 12 Millioner Dollars, i 1826 ville 24 Millioner blive møntede, og efter Hr. Alamans Spaadom i 1827, 30 Millioner.